CELEX: 22022D0253
Language: lt
Date: 1643587200000
Title: ES ir PIO jungtinio komiteto rekomendacija Nr. …/2022 2022 m. sausio 31 d. kuria patvirtinamas ES ir Palestinos Administracijos veiksmų plano pratęsimas [2022/253]

2022 2 22   
               
               
                  LT
               
               
                  Europos Sąjungos oficialusis leidinys
               
               
                  L 41/36
               
            
         ES IR PIO JUNGTINIO KOMITETO REKOMENDACIJA Nr. …/2022
         2022 m. sausio 31 d.
         kuria patvirtinamas ES ir Palestinos Administracijos veiksmų plano pratęsimas [2022/253]
         ES IR PIO JUNGTINIS KOMITETAS,
         atsižvelgdamas į Europos ir Viduržemio jūros regiono laikinosios asociacijos susitarimą dėl prekybos ir bendradarbiavimo tarp Europos bendrijos ir Palestinos išsivadavimo organizacijos (PIO), atstovaujančios Vakarų Kranto ir Gazos Ruožo Palestinos valdžios interesams (1),
         kadangi:
         
                     (1)
                  
                  
                     Europos ir Viduržemio jūros regiono laikinosios asociacijos susitarimas dėl prekybos ir bendradarbiavimo tarp Europos bendrijos ir Palestinos išsivadavimo organizacijos (PIO), atstovaujančios Vakarų Kranto ir Gazos Ruožo Palestinos valdžios interesams (toliau – Laikinosios asociacijos susitarimas), buvo sudarytas 1997 m. vasario 24 d. ir įsigaliojo 1997 m. liepos 1 d.;
                  
               
                     (2)
                  
                  
                     pagal Laikinosios asociacijos susitarimo 63 straipsnį Jungtinis komitetas turi įgaliojimus priimti sprendimus ir teikti atitinkamas rekomendacijas;
                  
               
                     (3)
                  
                  
                     Jungtinio komiteto darbo tvarkos taisyklių 10 straipsnyje numatyta galimybė priimti sprendimus rašytine procedūra tarp sesijų, jei abi Šalys taip susitaria;
                  
               
                     (4)
                  
                  
                     ES ir PA veiksmų planą pratęsus trejais metais Šalims bus suteikta galimybė toliau bendradarbiauti artimiausiais metais, įskaitant galimas derybas dėl partnerystės prioritetų,
                  
               PRIĖMĖ ŠIĄ REKOMENDACIJĄ:
         
            1 straipsnis
            Jungtinis komitetas, taikydamas rašytinę procedūrą, rekomenduoja ES ir PA veiksmų planą pratęsti trejais metais nuo šios rekomendacijos patvirtinimo dienos.
         
         
            2 straipsnis
            Ši rekomendacija įsigalioja jos priėmimo dieną.
         
         
            Priimta Briuselyje 2022 m. sausio 31 d.
            
               
                  ES ir PIO jungtinio komiteto vardu
               
               
                  Pirmininkas
               
               Estephan SALAMEH
            
         
         
            (1)  OL L 187, 1997 7 16, p. 3.